钦定古今图书集成/明伦汇编/氏族典/第191卷 > 萧执
## 钦定古今图书集成/明伦汇编/氏族典/第191卷 > 萧执

按《明外史宋讷传》：“萧执，字子所，泰和人。洪武四年乡
举，为国子学录。五年夏至，帝有事北郊，执偕陶凯等
见帝斋所，令赋诗，亲第甲乙。阅执诗，喜，遍示诸臣，宠
眷倾一时。时帝留意文学，往往亲试廷臣，执知遇尤
异，立擢陕西参政，寻召还，侍左右。在陕以廉谨称，以
亲老乞归，亲没庐墓，笃行君子也。”